Document ID: 31980D0180

ΑΠΟΦΑΣΗ ΤΟΥ ΣΥΜΒΟΥΛΙΟΥ της 20ής Δεκεμβρίου 1979 περί συνάψεως της συμφωνίας μεταξύ της Ευρωπαϊκής Οικονομικής Κοινότητος και της Αυστρίας, η οποία αποτέλεσε αντικείμενο διαπραγματεύσεων δυνάμει του άρθρου XXVIII της ΓΣΔΕ, για ορισμένα προϊόντα της αγροτικής βιομηχανίας τροφίμων
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος και ιδίως το άρθρο 113,
τη σύσταση της Επιτροπής,
Εκτιμώντας:
ότι η Αυστρία, επικαλούμενη το άρθρο XXVIII της Γενικής Συμφωνίας Δασμών και Εμπορίου (ΓΣΔΕ), γνωστοποίησε την πρόθεσή της να αποπαγιοποιήσει δασμολογικές παραχωρήσεις για ορισμένα προϊόντα, των οποίων ο κύριος προμηθευτής είναι η Ευρωπαϊκή Οικονομική Κοινότης-
ότι η Επιτροπή έχει αρχίσει διαπραγματεύσεις με την Αυστρία δυνάμει του άρθρου XXVIII της ΓΣΔΕ- ότι κατέληξε σε συμφωνία με τη χώρα αυτή και ότι η εν λογω συμφωνία αποδεικνύεται ικανοποιητική,
ΑΠΟΦΑΣΙΖΕΙ:
Άρθρο 1
Η συμφωνία μεταξύ της Ευρωπαϊκής Οικονομικής Κοινότητος και της Αυστρίας η οποία αποτέλεσε αντικείμενο συζητήσεων, δυνάμει του άρθρου XXVIII της ΓΣΔΕ, για ορισμένα προϊόντα της αγροτικής βιομηχανίας τροφίμων, εγκρίνεται εξ ονόματος της Κοινότητος.
Το κείμενο της συμφωνίας προσαρτάται στην παρούσα απόφαση.
Άρθρο 2
Ο Πρόεδρος του Συμβουλίου εξουσιοδοτείται να ορίσει το αρμόδιο πρόσωπο για την υπογραφή της συμφωνίας, προκειμένου να δεσμεύσει την Κοινότητα.
Άρθρο 3
Το αποτέλεσμα των διαπραγματεύσεων κοινοποιείται στα συμβαλλόμενα μέρη της Γενικής Συμφωνίας Δασμών και Εμπορίου.
Έγινε στις Βρυξέλλες, στις 20 Δεκεμβρίου 1979.

Labels: 3
15
17
18